অনানুষ্ঠানিক স্কুলের ব্যাপারে তালিবানের সঙ্গে ইউনিসেফের ব্যতিক্রমী চুক্তি 
ইউনিসেফের কর্মকর্তারা বলছেন, এই সব প্রদেশে এরই মধ্যে এই ধরণের ৬৮০ টি অনানুষ্ঠানিক ক্লাস অনুষ্ঠিত হচ্ছে। তিনি আরও বলেন এই চুক্তির ফলে এই সংখ্যা চার হাজারে পৌঁছুবে। মর্ট বলেন যে, প্রতিটি ক্লাসে ৩৫ জন ছাত্রছাত্রীর সংকুলান হবে এবং অনুমান করা হচ্ছে মার্চ মাস থেকে এই নতুন স্কুল আফগানিস্তানে চালু হবে। 
ইউনিসেফ যুদ্ধবিধ্বস্ত আফগানিস্তানের ইসলামি বিদ্রোহী নিয়ন্ত্রিত অঞ্চলে কয়েক হাজার অনানুষ্ঠানিক স্কুল প্রতিষ্ঠার জন্য তালিবানের সঙ্গে একটি ব্যতিক্রমী চুক্তি স্বাক্ষর করেছে। দক্ষিণ এশিয়ার দেশগুলোতে ইউনিসেফের যোগাযোগ ও জনসম্পৃক্ততা বিভাগের প্রধান স্যাম মর্ট বলেছেন যে, এই কর্মসূচীর আওতায় পড়বে এক লক্ষ চল্লিশ হাজার আফগান ছেলে মেয়ে। সেখানে ৩৭ লক্ষ ছেলেমেয়ে স্কুলে যাওয়া থেকে বঞ্চিত। মর্ট ভয়েস অফ আমেরিকাকে বলেন, এই চুক্তির মাধ্যমে ইউনিসেফ হেলমান্দ, কান্দাহার, উরজুগান এবং ফারইয়াবে কমিউনিটি ভিত্তিক ক্লাসের জন্য চার হাজার স্কুল প্রতিষ্ঠাকে সহায়তা দেবে। মর্ট এই চারটি প্রদেশের নাম করেন যেখানে তালিবানের নিয়ন্ত্রণ কিংবা প্রভাব অত্যন্ত বেশি। ইউনিসেফের কর্মকর্তারা বলছেন, এই সব প্রদেশে এরই মধ্যে এই ধরণের ৬৮০ টি অনানুষ্ঠানিক ক্লাস অনুষ্ঠিত হচ্ছে। তিনি আরও বলেন এই চুক্তির ফলে এই সংখ্যা চার হাজারে পৌঁছুবে। মর্ট বলেন যে, প্রতিটি ক্লাসে ৩৫ জন ছাত্রছাত্রীর সংকুলান হবে এবং অনুমান করা হচ্ছে মার্চ মাস থেকে এই নতুন স্কুল আফগানিস্তানে চালু হবে। তিনি বলেন, এই পরিকল্পার লক্ষ্য হচ্ছে যেন প্রতিটি শিশু, বিশেষত দূর্গম এলাকায় মেয়েরা নিরাপদে স্কুলে যেতে পারে। মর্ট বলে যে বর্তমানে স্কুলে যাচ্ছে না এমন শিশুদের মধ্যে ৬০ শতাংশই হচ্ছে মেয়ে শিশু এবং আরও দূর্গম এলকায় এই সংখ্যা বৃদ্ধি পেয়ে ৮০ শতাংশ হয়েছে। তিনি বলেন দু বছর ধরে স্থানীয় তালিবান নেতা এবং যারা দোহায় রয়েছেন তাঁদের সঙ্গে আলাপ আলোচনার পর এই কর্মসূচী নেওয়া হয়েছে। তিনি বলেন, জাতিসংঘের নেতৃত্বে চলমান পোলিও টীকা প্রদান কর্মসূচীই এ্ আলোচনার সুত্রপাত করলো যে তালিবান এবং তাদের সমাজ আর কি ধরণের সেবামূলক সহযোগিতা চাইছে।